आडवाणी इस हकीकत को समझ नही पाए कि उनका न केवल दौर खत्म हो चुका है बल्कि उन्होंने नौ बरस से पार्टी की जिस तरह 



नेतृत्व किया उससे नरेंद्र मोदी को राष्ट्रीय राजनीति के शीर्ष पर पहुँचा दिया है.आडवाणी अगर मोदी के करिश्मे को खामोश नाराजगी के साथ कबूल कर लेते तो पार्टी में उनकी वरिष्ठता का भ्रम भी बरकरार रहता और पार्टी में उनका असर और रसूख भी कायम रहता.आडवाणी ने गलती की और इसका नतीजा यह हुआ कि देश के इस 



कद्दावर नेता ने एक तरह से अपनी राजनीति का समापन कर लिया.यह किसी भी तरह से देश की 



राजनीति में पिछले 70 सालों से सक्रिय सियासतदां की राजनीतिक तकदीर नहीं होनी चाहिए थी.आडवाणी की इस गलती के बाद 



भाजपा के अंदर अब मोदी के खिलाफ कोई विरोध करने की जुर्रत भी नहीं करेगा.मोदी अब पार्टी से भी बड़े हो गए हैं. आडवाणी वाली गलती अब 



बिहार के मुख्यमंत्री नीतीश कुमार कर रहे हैं.उनकी पार्टी जनता दल युनाइटेड पिछले 17 साल से भाजपा की 



सहयोगी है और वो भाजपा के बगैर बिहार में सत्ता में आने का सपना भी नहीं देख सकती थी.नीतीश कुमार को नरेंद्र मोदी को 



प्रधानमंत्री पद के लिए आगे बढ़ाए जाने पर एतराज है.लेकिन जिस वक्त 2002 में 



गोधरा में ट्रेन के एक डिब्बे में कार सेवकों पर हमला किया गया था और जिसके बाद पूरे गुजरात में दंगे भड़क उठे थे, उस वक्त नीतीश कुमार ही तत्कालीन केंद्र 



सरकार में रेल मंत्री थे.उन्होंने कभी भी नरेंद्र मोदी के 



कामकाज पर या भाजपा के नजरिए पर कोई सवाल नहीं उठाया तो फिर अचानक उनके जेहन में धर्मनिरपेक्षता, 



गुजरात के दंगे और मोदी की छवि कहाँ से अचानक हिचकोले मारने लगी?क्षेत्रीय पार्टी आम चुनावों में 



दिल्ली में कांग्रेस की हार की संभावनाओं को महसूस कर रही हैं.राजनीतिक 



विश्लेषक इस तरह के इशारे कर रहे हैं कि आगामी संसदीय चुनावों में कांग्रेस और भाजपा दोनो ही सरकार बनाने की स्थिति में नहीं होंगी.



क्षेत्रीय पार्टियों को लगता है कि दिल्ली एक बार फिर राजनीतिक मछली बाजार बनने वाला है.नीतीश कुमार के दिमाग में कहीं न कहीं ये सपना दबा हुआ है कि उस मछली बाजार की 



अफरातफरी में प्रधानमंत्री की टोकरी उनके हाथ लग सकती है.नीतीश कुमार की पार्टी और उनका संबंध ऐसे राजनीतिक 



आंदोलन से रहा है जो साम्यवाद की तरह अपने मायने खो चुका है.इनके नजरिए का बुनियादी पहलू कांग्रेस का 



विरोध रहा है.धर्मनिरपेक्षता अपने मौजूदा अर्थों में इनके सियासी नजरिए का अहम पहलू नहीं रहा है.इनकी पार्टी दूसरे राजनीतिक दलों के मुकाबले भाजपा से ज्यादा करीब नजर आती है.भाजपा के साथ रहने की वजह से न सिर्फ उनकी राजनीतिक ताकत बढ़ जाती है बल्कि वे गठबंधन के अंदर मोदी के सामने जरूरत पड़ने पर संतुलन और ब्रेक का काम कर सकते थे.नीतीश भी आडवाणी की तरह इस हकीकत को समझ नहीं पा रहे हैं कि वो मोदी की तरह एक कामयाब राजनीतिक प्रबंधक नहीं हैं.और साथ ही वे अब उतने लोकप्रिय भी नहीं हैं जितने कि मोदी हैं.नीतीश खुद अपने राज्य में तेजी से लोकप्रियता खो रहे हैं और इस वक्त वे एक कमजोर से प्लेटफॉर्म पर खड़े हैं.इस वक्त अगर भाजपा से नाता तोड़ा तो सियासी तौर पर ये उनके लिए आत्मघाती कदम साबित होगा.वो भी आडवाणी की तरह कहीं के नहीं रहेंगे. बड़े ख्वाब देखना अच्छी बात है लेकिन ख्वाब ऐसा न हों कि वो राजनीतिक खुदकुशी बन जाए.(



बीबीसी हिन्दी के 



एंड्रॉएड ऐप के लिए आप 



यहां क्लिक कर सकतें हैं. आप हमें 



फ़ेसबुक और 



ट्विटर पर 



फ़ॉलो भी कर सकते हैं.)